OpenLLM-France/wikimedia huggingface dataset:
# Víctor Serrano Ródenas

Víctor Serrano Ródenas (València, 1975), o simplement Víctor, és un pilotari valencià d'Escala i corda en nòmina de l'empresa ValNet. Jugava d'escalater i es va retirar en 2016, al Trinquet de Pelayo.
Va debutar el 1990 al Trinquet de Pelayo (València) i l'any 2000 va ser membre de la Selecció Valenciana de Pilota.

## Palmarés

* Escala i corda:
** Campió del Circuit Bancaixa sub20: 1995
** Subcampió de la Copa Diputació: 2008
** Campió de la Copa Lorno: 2000
** Campió III trofeu mix la costera: 2015
** Campió Màsters Ciutat de València: 2009
** Subcampio Masters Ciutat de València:2013
** Campió del Triangular d'Escala i corda: 2010
** Campio súper copa bocatta: 2004
** Campió Trofeu Batiste Ribes: 2006
** Campió del Trofeu Caixa Rural de Vila-real:2006
*** Subcampió del Trofeu Caixa Rural de Vila-Real: 2008
** Campió Trofeu Ciutat de Dénia: 2003
** Campió del Trofeu Levante:f 1998
*** Subcampió del Trofeu Levante: 2007
** Subcampió Trofeu Llíria: 2005
** Campió del Trofeu Mancomunitat de la Ribera Alta: 2004
** Subcampió del Trofeu Nadal de Benidorm: 2008
** subcampio del trofeu juliet : 2001
** Campió del Trofeu Sant Roc de Dénia: 2004
** Campió Trofeu Sant Vicent de Llíria: 2001 i 2002
** Campió del Trofeu Universitat de València: 2008
*** Subcampió del Trofeu Universitat de València: 2007
** Campió del Trofeu Superdeporte: 2004 i 2010
*** Subcampió del Trofeu Superderporte: 2005 i 2013
** Campió Trofeu Vidal: 2003
*** Subcampió Trofeu Vidal: 2004 i 2005
** Campió Trofeu Velarte-Mercader de Massamagrell: 2006 i 2007
*** Subcampió Trofeu Velarte-Mercader de Massamagrell: 2008
* Galotxa:
** Campió del Trofeu Moscatell: 2002
*** Subcampió del Trofeu Moscatell: 2006
Campionats Internacionals de Pilota
* Campió del Mundial de Llargues, València 2000

## Referències

* ↑ Soldado, Alberto «El último de Pelayo». Levante-EMV, 28-09-2016.
# Paolo Ruffini (periodista)

Paolo Ruffini, (Palerm, 4 d'octubre de 1956, és un periodista italià. És el primer laic prefecte d'un dicasteri de la Cúria Pontifícia.
Diplomat en dret de la Universitat de Roma La Sapienza, entra l'any 1978 al diari Il Matino el 1978, on de seguida ocupa l'oficina romana. El 1986 esdevingué redactor de política al diari Messaggero. Després de deu anys a aquest diari, comença a treballar a la ràdio Rai i esdevé successivament responsable d'informatius de Rai Radio 1 i després director de Rai Radio 3. Després de l'etapa als diaris i a la ràdio, el 2011 fa el pas a la televisió, al canal privat LA7.
A partir del 2014 és escollit per la Conferència Episcopal Italiana per participar en la seva ràdio i la seva televisió, que són Ràdio InBlu i TV2000, respectivament. El 5 de juliol de 2018 el Papa Francesc el nomena prefecte del Secretariat per a les Comunicacions. És el primer laic en ser prefecte d'un dicasteri.

## Referències

* 1 2 3 Senèze, Nicolas «Paolo Ruffini, journaliste et laïc, à la tête de la communication du Vatican». LaCroix, 05-07-2018 [Consulta: 2 gener 2019].
* ↑ «Wir haben einen neuen Chef». [Consulta: 11 août 2018].
# Pancho Gonzales

Ricardo Alonso "Pancho" González (Los Angeles, 9 de maig de 1928 - Las Vegas, 3 de juliol de 1995), conegut de vegades com a Richard Gonzales, va ser un tennista nord-americà. Va guanyar 15 títols importants d'individuals, inclosos 2 campionats nacionals d'individuals dels Estats Units el 1948 i el 1949, i 13 títols de Grand Slam professional. També va guanyar tres esdeveniments professionals del Torneig de Campions els anys 1957, 1958 i 1959. Va ser el tennista professional dominant de la dècada de 1950, guanyant set gires mundials de campionat professional entre 1954 i 1961; va ser número 1 mundial durant vuit anys entre 1952 i 1960.
Gonzales era un rival despietat amb un temperament ferotge. Molts dels seus companys del circuit professional van ser intimidats per ell, i sovint estava en desacord amb els àrbitres i promotors. No obstant això, era un dels favorits dels aficionats i atreia més espectadors que qualsevol altre jugador del seu temps.

## Referències

* ↑ «Pancho Gonzales, Tennis Hall of Fame profile». tennisfame.com.
* ↑ «Pancho Gonzales, el primer gigante con raqueta» (en castellà). [Consulta: 2 octubre 2024].
* ↑ «Richard "Pancho" Gonzales». International Tennis Hall of Fame. [Consulta: 17 juny 2017].
# Wasserbillig

Wasserbillig (en luxemburguès: Waasserbëlleg; en alemany: Wasserbillig) és una vila de la comuna de Mertert, situada al districte de Grevenmacher del cantó de Grevenmacher. Està a uns 29 km de distància de la ciutat de Luxemburg.

## Geografia

Està situada en la confluència dels rius Mosel·la i Sauer, que formen el límit amb Alemanya en la ciutat. Wasserbillig és l'assentament més baix a Luxemburg, a 132 msnm.

## Personatges notables

* Jacques Santer

## Referències

* ↑ «Wasserbillig». [Consulta: 26 setembre 2015].
# Partit Comunista Treballador de l'Iran

El Partit Comunista Treballador de l'Iran (en persa: حزب کمونیست کارگری ایران) és una organització política clandestina de l'Iran en lluita contra el règim islàmic pel seu enderrocament i per l'establiment d'una república socialista. Té activitat entre treballadors i estudiants. La seva revista es diu “Anternasional” i és setmanal. La joventut publica “Javanan Komonist” també setmanal. El Comitè del Kurdistan publicava Iskra. També s'editen algunes revistes en anglès o farsi.
Es va fundar el 1991 per membres procedents del Partit Comunista de l'Iran sent el principal líder Mansoor Hekmat, mort a l'exili a Londres (de càncer) el 2002. El líder actual és Hamid Taqvaeeie. Té una estació de televisió per satèl·lit anomenada "Canal Nou" que emet principalment en farsi (algunes coses en àzeri i en kurd) les 24 hores del dia. La seva ala juvenil és l'Organització de la Joventut Comunista de l'Iran liderada per Mostafa Saber. El seu Comitè del Kurdistan (Iran) estava dirigit per Mohamed Asangaran i el 2004 va passar al Partit Comunista Treballador de l'Iran-Hekmatista amb la meitat de la resta del Comitè Central, quan dues faccions del partit es van enfrontar i cadascuna va formar un nou partit.
Organitzacions relacionades són:
“Nens Primer Ara” sorgida de “Nens Primer" fundada per Mansoor Hekmat i Soraya Shahabi, que promou els drets dels nens a l'Iran.

## Partits Germans

* Partit Esquerrà Comunista Treballador de l'Iraq

## Enllaços externs

* Worker-Communist Party of Iran (en anglès)
* TV Internacional Arxivat 2005-04-05 a Wayback Machine.
* Escrits de Mansoor Hekmat
# Partit Comunista Revolucionari Voltaic

El Partit Comunista Revolucionari Voltaic (Parti communiste révolutionnaire voltaïque, PCRV) és un partit comunista de Burkina Faso. Va ser fundat l'1 d'octubre del 1978, seguint una escissió a l'Organització Comunista Voltaica (OCV). El PCRV va seguir la línia política del Partit Albanès del Treball. Va promoure la 'Revolució Nacionaldemocràtica i Popular' (RNDP).
El PCRV no va donar suport al govern revolucionari de Thomas Sankara. Això va conduir a una escissió i la formació del Grup Comunista Burkinès. Publica Bug-Parga i és un actiu participant en la Conferència Internacional de Partits i Organitzacions Marxista-Leninistes (Unitat i Lluita).
# Willibald Kreß

Willibald Kreß (13 de novembre de 1906 - 27 de gener de 1989) fou un futbolista alemany. Va formar part de l'equip alemany a la Copa del Món de 1934.
# Williamsville (Missouri)

Williamsville és una població dels Estats Units a l'estat de Missouri. Segons el cens del 2000 tenia 379 habitants.

## Demografia

Segons el cens del 2000, Williamsville tenia 379 habitants, 161 habitatges, i 108 famílies. La densitat de població era de 472 habitants per km².
Dels 161 habitatges en un 28,6% hi vivien nens de menys de 18 anys, en un 54,7% hi vivien parelles casades, en un 10,6% dones solteres, i en un 32,9% no eren unitats familiars. En el 30,4% dels habitatges hi vivien persones soles el 19,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,87.
Per edats la població es repartia de la següent manera: un 24,8% tenia menys de 18 anys, un 7,1% entre 18 i 24, un 24,8% entre 25 i 44, un 20,3% de 45 a 60 i un 23% 65 anys o més.
L'edat mediana era de 39 anys. Per cada 100 dones de 18 o més anys hi havia 87,5 homes.
La renda mediana per habitatge era de 21.111 $ i la renda mediana per família de 28.125 $. Els homes tenien una renda mediana de 21.667 $ mentre que les dones 20.288 $. La renda per capita de la població era de 14.844 $. Entorn del 19,5% de les famílies i el 25% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Williamsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Williamsville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Williamsville (Illinois)

Williamsville és una població dels Estats Units a l'estat d'Illinois. Segons el cens del 2000 tenia 1.439 habitants.

## Demografia

Segons el cens del 2000, Williamsville tenia 1.439 habitants, 531 habitatges, i 417 famílies. La densitat de població era de 448,1 habitants/km².
Dels 531 habitatges en un 42,4% hi vivien nens de menys de 18 anys, en un 69,5% hi vivien parelles casades, en un 7,2% dones solteres, i en un 21,3% no eren unitats familiars. En el 19,4% dels habitatges hi vivien persones soles el 9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,12.
Per edats la població es repartia de la següent manera: un 29,3% tenia menys de 18 anys, un 7,2% entre 18 i 24, un 31,1% entre 25 i 44, un 19% de 45 a 60 i un 13,5% 65 anys o més.
L'edat mediana era de 36 anys. Per cada 100 dones de 18 o més anys hi havia 89,9 homes.
La renda mediana per habitatge era de 50.238 $ i la renda mediana per família de 56.012 $. Els homes tenien una renda mediana de 41.169 $ mentre que les dones 30.870 $. La renda per capita de la població era de 20.201 $. Aproximadament l'1,8% de les famílies i el 3,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Williamsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Williamsville». American Fact Finder. Oficina del Cens dels Estats Units, 12-01-2010.
# Pectoral daurat de Tovstà Mohila

El Pectoral daurat de Tovstà Mohila és un antic tresor d'art escita decorat amb escenes intricades i delicades de la vida quotidiana i d'animals que es remunta al segle iv aC. Fou descobert el 1971 per l'arqueòleg Boris Mozolevski en un enterrament tipus kurgan anomenat Tovstà Mohila. El túmul funerari de Tovstà Mohila ('gran túmul') es troba prop de Pokrov, a la província de Dnipropetrovsk, al sud d'Ucraïna. Hom considera que el pectoral es va crear soldant dotzenes de peces de figures i elements individualitzats. Actualment, el pectoral és troba al Monestir de les Coves de Kíiv.

## Història

Els antics escites eren un poble irànic seminòmada que habitava la zona septentrional del mar Negre en un territori que abastava els Urals i el massís de l'Altai. La seva cultura va perviure gairebé un mil·lenni durant el qual van comerciar regularment amb les diverses cultures de la mar Mediterrània i Àsia, incloent els antics grecs, perses i xinesos.
Es considera que el Pectoral daurat va ser encarregat per un líder escita i va ser confeccionat per artesans nadius escites, tal com molts estudiosos moderns mantenen, o bé per ferrers de l'antiga Grècia, probablement ubicats a la ciutat costanera de Panticapea, a la península de Crimea. Tot i que l'estil és indubtablement grec, la imatgeria reflecteix una simbologia escita.
El pectoral està realitzat amb 24 quirats d'or, amb un diàmetre de 30,6 centímetres, pesa 1.150 grams, té forma de lluna creixent i es pot dividir estilísticament en tres seccions: la part superior, considerada majoritàriament com l'escena principal de la peça, reflecteix la vida quotidiana dels escites; la part intermèdia es creu que representa una connexió escita amb la naturalesa, pel fet que existeixen nombrosos detalls de gran minuciositat que l'artesà va decidir soldar a la mateixa placa daurada que sustenta la resta de la peça; i la part inferior representaria les creences escites sobre el cosmos i la seva pròpia mitologia.

## Referències

* 1 2 3 4 5 Kuzych and Bekhtir, "The golden pectoral from Tovsta Mohyla.".
* 1 2 Reeder (ed.), "Scythian Gold: treasures from ancient Ukraine.".
* ↑ Pevny, Olenka. «El patrimoni cultural d'Ucraïna s'enfronta a la destrucció pels bombardaments». Vilaweb, 17-03-2022. [Consulta: 20 març 2022].
* 1 2 Pidvysotska ans Samina, "SCYTHIAN KING'S GOLD PECTORAL.".
# Walters (Oklahoma)

Walters és una ciutat dels Estats Units a l'estat d'Oklahoma. Segons el cens del 2000 tenia 2.657 habitants.

## Demografia

Segons el cens del 2000, Walters tenia 2.657 habitants, 1.063 habitatges, i 721 famílies. La densitat de població era de 126,2 habitants per km².
Dels 1.063 habitatges en un 33,6% hi vivien nens de menys de 18 anys, en un 54,1% hi vivien parelles casades, en un 10,4% dones solteres, i en un 32,1% no eren unitats familiars. En el 30,1% dels habitatges hi vivien persones soles el 18,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,05.
Per edats la població es repartia de la següent manera: un 27,8% tenia menys de 18 anys, un 7,4% entre 18 i 24, un 26,7% entre 25 i 44, un 19,9% de 45 a 60 i un 18,3% 65 anys o més.
L'edat mediana era de 37 anys. Per cada 100 dones de 18 o més anys hi havia 84,5 homes.
La renda mediana per habitatge era de 25.771 $ i la renda mediana per família de 31.532 $. Els homes tenien una renda mediana de 27.578 $ mentre que les dones 18.669 $. La renda per capita de la població era de 14.398 $. Entorn del 15,9% de les famílies i el 19,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Walters». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Walters». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Parc nacional de Mtírala

El Parc nacional de Mtírala (en georgià: მტირალას ეროვნული პარკი; que significa «plorar»; anteriorment, Reserva de Tsiskara), és una zona protegida a la regió d'Adjària, Geòrgia. Amb una extensió aproximada de 15.698 hectàrees als municipis de Kobuleti, Khelvachauri i Keda al Caucas Menor occidental, està situada entre el mar Negre i les Muntanyes d'Adjària. També colinda amb les Àrees protegides de Kintrishi.

## Descripció

El Parc nacional de Mtírala és una ecoregió dels Boscos caducifolis del Pont Euxí i la Còlquida, que inclouen boscos de castanyers dolços i faigs orientals amb rododendres pòntics, sotaboscos de llorer-cirer i boix còlquic i una varietat de lianes. La fauna registrada és l'os bru, el cabirol i el senglar, mentre que l'avifauna inclou l'àguila calçada, el duc i l'oriol. Entre els amfibis que habiten el parc es troben la salamandra caucàsica, el gripau caucàsic, la granota comuna i l'escurçó caucàsic. El mont Mtírala és una de las zones més humides del país. El nom de Mtírala (que significa «plorar») es deriva dels 4.520 mil·límetres de precipitació anual, el que la converteix en una de les zones més humides de l'antiga Unió Soviètica.

## Referències

* ↑ Burford, Tim. Bradt. Georgia (en anglès), 2011, p. 236. ISBN 978-1-84162-357-3.
* ↑ Mtírala a Geòrgia Arxivat 2019-07-11 a Wayback Machine. Protected Planet
* ↑ Nakhutsrishvili, George. Springer Science & Business Media. The Vegetation of Georgia (South Caucasus) (en anglès), 27 de novembre de 2020, p. 223–. ISBN 978-3-642-29915-5.
* ↑ «Mtirala National Park» (en anglès). Caucasus Nature Fund. [Consulta: 27 novembre 2020].
# Parc nacional de Satpura

El parc nacional de Satpura és un parc nacional de l'Índia, al districte de Hoshangabad de l'estat de Madhya Pradesh. El seu nom deriva de la serralada Satpura. S'estén per una superfície de 524 quilòmetres quadrats. El parqaue nacional d'Satpura, juntament amb els veïns santuaris de la vida salvatge de Bori i Panchmarhi, proporciona una extensió contínua de 1.427 quilòmetres quadrats d'un ecosistema únic de terres altes de l'Índia central. Va ser declarat el 1981. En ell destaca la població de panteres i de tigres.
El terreny de el parc nacional és extremadament accidentat i consisteix en pics de gres, estretes goles, barrancs i densos boscos. L'altitud varia entre els 300 msnm en les gairebé planes planes de Churna, fins als 1.352 msnm que s'assoleixen al pic Dhoopgarh, el lloc més alt de parc.
# Pelorídids

Els pelorídids (Peloridiidae) son una família d'insectes de l'ordre Hemiptera, que consta de 17 gèneres i 36 espècies. Tenen una longitud que va de 2 a 4 mm. Es troben a la Patagònia (Argentina i Xile), Nova Zelanda, est d'Austràlia, Illa de Lord Howe i Nova Caledònia. A totes les espècies els manquen les ales, excepte a una. La seva distribució actual suggereix que ja existien abans de la separació del continent de Gondwana. Els Peloridiids es troben en molses i Marchantiophyta, comunament associats amb boscos de Nothofagus.
Peloridiidae és l'única família dins el subordre Coleorrhyncha, però hi ha classificacions alternatives en el qual el grup es tracta com infraordre de Prosorrhyncha, en aquest cas es deia Peloridiomorpha.

## Referències

* Hoch, H.; Deckert, J.; Wessel, A. «Vibrational signalling in a Gondwanan relict insect (Hemiptera: Coleorrhyncha: Peloridiidae).». Biology Letters, 22, 2, 2006, pàg. 222–224. Arxivat de l'original el 2012-12-23. DOI: 10.1098/rsbl.2006.0451. PMID: 17148367 [Consulta: 7 desembre 2012]. Arxivat 2012-12-23 at Archive.is

## Imatges

* Peloridium hammoniorum http://homepage.ruhr-uni-bochum.de/Andre.Mursch/14.htm
# Parkersburg

«Parkersburg» té aquests significats:
* Parkersburg (Illinois)
* Parkersburg (Iowa)
* Parkersburg (Virgínia de l'Oest)
# Volta a l'Algarve 2018

La Volta a l'Algarve 2018 fou la 44a edició de la Volta a l'Algarve. La cursa es disputà entre el 14 i el 18 de febrer de 2018, amb un recorregut de 773,4 km repartits entre un cinc etapes, una d'elles contrarellotge individual. La cursa formà part de l'UCI Europa Tour 2018, en la categoria 2.HC.
El vencedor final fou el polonès Michał Kwiatkowski (Team Sky), amb més d'un minut i mig sobre el seu company d'equip Geraint Thomas i més de dos sobre Tejay van Garderen (BMC Racing Team). Kwiatkowski aconseguí la victòria final en la darrera etapa, quan recuperà els 19" perduts que tenia respecte el seu company d'equip Thomas.

## Equips

L'organització convidà a 24 equips a prendre part en aquesta cursa.

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a etapa | 14 de feb | Albufeira – Lagos | etapa plana | 192,6 | Dylan Groenewegen | Dylan Groenewegen |
| 2a etapa | 15 de feb | Sagres – Fóia | etapa de muntanya | 187,9 | Michał Kwiatkowski | Geraint Thomas |
| 3a etapa | 16 de feb | Lagoa – Lagoa | contrarellotge individual | 20,3 | Geraint Thomas | Geraint Thomas |
| 4a etapa | 17 de feb | Almodôvar – Tavira | etapa plana | 199,2 | Dylan Groenewegen | Geraint Thomas |
| 5a etapa | 18 de feb | Faro – Alto do Malhão | etapa de mitja muntanya | 173,5 | Michał Kwiatkowski | Michał Kwiatkowski |

### Etapa 5
## Classificació final

Font: ProCyclingStats :

## Evolució de les classificacions

| Etapa | Vencedor | Classificació general | Classificació de la muntanya | Classificació per punts | Classificació dels joves | Classificació per equips |
| 1 | Dylan Groenewegen | Dylan Groenewegen | Joao Rodrigues | Dylan Groenewegen | Sam Oomen | Quick-Step Floors |
| 2 | Michał Kwiatkowski | Geraint Thomas | Benjamin King | Michał Kwiatkowski | Sam Oomen | Quick-Step Floors |
| 3 | Geraint Thomas | Geraint Thomas | Benjamin King | Michał Kwiatkowski | Sam Oomen | Team Sky |
| 4 | Dylan Groenewegen | Geraint Thomas | Benjamin King | Dylan Groenewegen | Sam Oomen | Team Sky |
| 5 | Michał Kwiatkowski | Michał Kwiatkowski | Benjamin King | Michał Kwiatkowski | Sam Oomen | Team Sky |
| Final | Final | Michał Kwiatkowski | Benjamin King | Michał Kwiatkowski | Sam Oomen | Team Sky |

## Referències

* 1 2 «El polaco Michal Kwiatkowski, de Sky, gana la Vuelta al Algarve». El Mundo Deportivo, 18-02-2018 [Consulta: 19 febrer 2018].
* ↑ Participants a procyclingstats.com
* ↑ «Groenewegen, primer líder en el Algarve». Marca, 14-02-2018 [Consulta: 14 febrer 2018].
* ↑ «Kwiatkowski se adjudica la etapa del Alto da Fóia de la Volta al Algarve». El Mundo Deportivo, 15-02-2018 [Consulta: 19 febrer 2018].
* ↑ «El galés Geraint Thomas gana la crono y sigue líder en el Algarve». El Mundo Deportivo, 16-02-2018 [Consulta: 19 febrer 2018].
* ↑ «El holandés Groenewegen gana la etapa y Thomas sigue líder». El Mundo Deportivo, 19-02-2018 [Consulta: 19 febrer 2018].

## Enllaços externs

* Web oficial Arxivat 2012-12-05 at Archive.is
# White House

White House és una població dels Estats Units a l'estat de Tennessee. Segons el cens del 2000 tenia 7.220 habitants.

## Demografia

Segons el cens del 2000, White House tenia 7.220 habitants, 2.497 habitatges, i 2.060 famílies. La densitat de població era de 310,8 habitants/km².
Dels 2.497 habitatges en un 48,8% hi vivien nens de menys de 18 anys, en un 71% hi vivien parelles casades, en un 8,4% dones solteres, i en un 17,5% no eren unitats familiars. En el 15,4% dels habitatges hi vivien persones soles el 5,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,89 i el nombre mitjà de persones que vivien en cada família era de 3,22.
Per edats la població es repartia de la següent manera: un 31,7% tenia menys de 18 anys, un 6,6% entre 18 i 24, un 37,8% entre 25 i 44, un 17,6% de 45 a 60 i un 6,3% 65 anys o més.
L'edat mediana era de 32 anys. Per cada 100 dones de 18 o més anys hi havia 93,8 homes.
La renda mediana per habitatge era de 51.649 $ i la renda mediana per família de 55.731 $. Els homes tenien una renda mediana de 38.448 $ mentre que les dones 26.216 $. La renda per capita de la població era de 19.890 $. Entorn del 2,3% de les famílies i el 3,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- White House». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- White House». American Fact Finder. Oficina del Cens dels Estats Units, 12-01-2010.